Yerna akken ad yili uselmed-a ibedd ɣef llsas iseḥḥan, ilaq ɣef yimeskaren n tigawt n uselmed, d imskaren n wahilen d yidlisfusen neɣ d yiselmaden ad uɣalen ɣer tmetti akken ad d-frun akk ayen izemren ad yili d agbur n tsulal (étains) n uselmed n timawit. Meḥsub tisulal n uselmed ilaq ad ilint ruḥent-d seg wul n tmetti ideg yettidir unelmad, ad ɛnunt srid assaren i wumi yesra unelmad deg tudert-is, mačči d asuqqel n yiḍrisen seg tutlayin niḍen, neɣ d aggay seg yedlisen niḍen.